John Smit die 'gentleman' | SARIE
John Smit die 'gentleman'	deur Riette Rust
Verloor is vir hom'n leer-ervaring. " 'n Geleentheid om net weer op te staan," sê John Smit. Dit gaan soms hárd op die rugbyveld en ons Springbok-kaptein is hoeka nie bang vir seerkry nie. "Ek voel glad nie die pyn nie," sê hy. "Tensy ons aan die verloor is."
Dieselfde as wat my ouers aan my oorgedra het: Werk hard vir sukses. Wees lojaal, eerlik en nederig. Wat sal jy vir jou seun sê as hy eendag wil rugby speel?
Jy is die laatlammetjie. Brian is 8 jaar ouer en David 6 jaar. Is hulle ook in 'n sportrigting? David werk as passer en draaier en Brian het sy eie boumaatskappy.
Wanneer ons vakansies vir my ouma, Joan Graham, op Scottburgh (KwaZulu-Natal) by die see gaan kuier het, het ek agter in die middel tussen my broers in die motor gesit. Ons het mekaar lekker gestamp. Daardie ritte én die gesinsvakansies was baie spesiaal. Brian vertel jy het op 12 vir die eerste keer rugby gespeel en het glo glad nie geweet wat jy doen nie. Hy vra of jy onthou dat hy en David jou een vakansie leer rugby speel het?
Ja! Hulle het my geleer hoe om 'n bal met my linkerhand aan te gee, te skrum en die Banana Boys (die Sharks van KwaZulu-Natal) te ondersteun.
Ek het in 1997 as 18-jarige vir hulle begin speel.Tot dusver was hulle my hele lewe. Hulle het ook al verskeie legendariese spelers soos Gary Teichmann opgelewer. Die eer vir my prestasies kom hulle toe. Ek het net goeie herinneringe.
Dis nie maklik vir haar om ons gesin so dikwels op haar eie te moet hanteer nie.'n Rugbyloopbaan verg 'n vrou wat absoluut verstaan. Roxy het my geken voordat ek bekend was, reeds vandat ek 'n vet rooikoppie was. Ons het saam die pad deur hoërskool gestap en saam gegroei. Sy het die grootste rol in my loopbaan gespeel. Roxy stel haarself altyd tweede. Sy het haar loopbaan as geoktrooieerde rekenmeester vir eers opsy geskuif. Sy is liefdevol en reguit. She calls a spade a spade. Daarby is sy lojaal, eerlik, super-intelligent en gorgeous.
Roxy wil weet watter een van die volgende jy sal red as jul huis sou afbrand: jou Mustang, haar gunsteling- Persiese mat, jou dogter se gunsteling teddie of jou seun se fopspeen.
Dit was interessant om weer my lewensreis oor 31 jaar te beleef. Ek is heeltemal tevrede met die boek. Tog is ek effens senuagtig oor die ontvangs daarvan.